Tataramon na Remontado Agta

An Remontado Agta, bisto man sa mga apod na Sinauna, Kabalat, Remontado Dumagat, asin Hatang Kayey, saróng tataramon na Malayo-Polinesyo na pigtataram sa Tanay, Rizal, General Nakar, Quezon (kaiba an Paimahuan, Limoutan), Rodriguez, Rizal asin sa Syudad nin Antipolo, sa nacion na Filipinas. Saró ini sa mga tataramon na Aeta.

Tradisyunal na mahihiling an Remontado Dumagat sa mga kabukidan napalibot sa hanganan sa tahaw kan distritong Sampaloc sa Tanay, Rizal, asin sa General Nakar, Quezon (Lobel 2013:72-73).

Saró ining tataramon na proto-Tagalog na yaon sa rehiyon na Katagalugan sa isla nin Luzon. An mga local na termino para sa tataramon na Sinauna iyo an Mangnah o Mangnih. Saróng klase ini kan tataramon na Dumagat na kun saen an mga parataram kaini orihinal na nag-iistar sa interyong parte kan kabukidan nin Sierra Madre. An Umiray Dumaget o lokal na pig'aapod na baybay saróng urí kan mga tribo nin Dumagat na minatukdo sa mga nakaistar haraní sa baybayong dagat. An General Nakar igwang propinenteng mga parataram. An mga parataram kaini pig'aapod an saindang sadiri na "Dumagat" o "Remontado Dumagat", miski mas bisto ini sa akademikong literatura bilan "Sinauna." Dae dapat ini ikaribong an Remontado Dumagat sa Umiray Dumaget o sa Casiguran Dumagat.

Mga Toltolan

Mga tataramon na Aeta
Mga tataramon na Austronesyo na mayo na
Mga tataramon kan Rizal
Mga tataramon kan Quezon
Mga tataramon na Filipino